Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 749

2. A laptördelõ és képszerkesztõi szakma elméleti és gyakorlati ismeretei A laptördelõ és képszerkesztõi munkához az alábbi csoportokba sorolható elméleti és módszertani ismeretek szükségesek: — Ismernie kell a sajtóban alkalmazott újságírói, fotós és grafikai mûfajok és egyéb közlemények természetét, és azok alkalmazásának szakmai technikáját. — Ismerje a lapok technikai elõállításának munkafolyamatait. — Rendelkezzék nyomdaipari alapismeretekkel a nyomdaipari technológiák, nyomási eljárások tekintetében. — Ismerjen egy korszerû, grafikus felületre épülõ szövegszerkesztõ és táblázatkezelõ rendszert, amelyet munkája során aktívan alkalmaz. — Ismerje és tudja alkalmazni a tipográfia, a laptervezés alapfogalmait. — Legyen tisztában a reklám- és hirdetésszakma alapfogalmaival. 2002/43. szám — Ismerje és tudja használni a laptervezésben és képszerkesztésben használatos korszerû információ-feldolgozó és -továbbító (kommunikációs) eszközöket, rendszereket. — Rendelkeznie kell a riport- és sajtófotó-készítés technológiájával (azaz a fényképkészítés folyamatával) kapcsolatos ismeretekkel. Tudjon fotózni, legalább jó amatõr szinten. — Ismernie kell a fotózás elméleti kérdéseit, a fotómûfajokat. Tudjon fotográfiai alkotásokat önállóan értelmezni és értékelni (pl. korstílus-meghatározás, mûleírás, mûelemzés). — Szükségesek a fotózás mûszaki és technikai adottságaival és lehetõségeivel kapcsolatos ismeretek, hogy a képeket vizsgálva képes legyen a rendelkezésre álló képek alkalmazhatóságának megítélésére, de elvárásai ne legyenek teljesíthetetlenek (vagyis ismernie kell a fotózáshoz és fotókidolgozáshoz szükséges eszközöket, anyagokat, valamint a technikai eljárásokat, ismerje az elektronikus fotózás eszközeit és módszereit). — Ismerje a fotómûvészet fejlõdéstörténetét, korszakait, ismerje a régi és új híres képeket, a világ nagy fotóriportereinek munkáit. — Ismerje és tudja használni a hagyományos és modern (elektronikus) fotódokumentációkat, archívumokat. Ismerje a régebbi és újabb hazai, valamint a külföldi képanyagot, a fotóriporterek stílusát és legjobb munkaterületüket, a hírszolgálati irodák képanyagát, az archív rendszereket. Szükség esetén legyen képes a lap saját archívumának felépítésében részt venni. — Fontos gyakorlati követelmény a számítógépes fotószerkesztés felhasználói szintû ismerete (pl. Photoshop). — Rendelkezzék megalapozott vizuális kultúrával, legyen kellõen fejlett esztétikai érzéke. Ismernie kell a sík, tér, forma és a szín alakításának törvényszerûségeit. Ismereteit legyen képes alkalmazni a laptervezési feladatok megoldása során. — Ismerje és tudja használni a szerkesztõségekben használatos technikai berendezéseket (pl. telefax, telefotó, számítógépek, nyomtatók, szkennerek stb.).

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes